
Avaliku ürituse „ Salsa tantsuõhtu“ loa taotluse rahuldamine

1. Asjaolud ja menetluse käik

28.07.2015.a. esitas OÜ Genesis, äriregistri kood 11213087 Narva Linnavalitsusele avaliku ürituse loa taotluse.

18.08.2015 – 08.09.2015 igal teisipäeval kell 20:30 – 22:00toimub üritus „Salsa tantsuõhtu“ Narva linnas Jõe tänaval Dalberg’i laval. Ürituse kavas on Salsa kooli õpilaste avatud praktilised tunnid ja miniõppetund.

1. Õiguslikud alused

2.1.	Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.	Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. Otsus
0. Rahuldada OÜ Genesis taotlus avaliku ürituse „Salsa tantsuõhtu“ läbiviimiseks. 
0. Avaliku ürituse korraldajaks on OÜ Genesis, äriregistri kood 11213087, A-A. Tiimanni 7-26, Narva linn.
0. Ürituse läbiviimise kohaks on Narva linna territoorium.
0. Avalik üritus toimub 18.08.2015, 25.08.2015, 01.09.2015, 08.09.2015 kell 20:30 – 22:00.
0. Avaliku ürituse jooksul alkohoolsete jookide müüki ei toimu. 
0. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

1. Rakendussätted
0. Narva Arhitektuuri- ja Linnaplaneerimise Ametil teha korraldus asjaosalistele teatavaks. 
0. Korraldus jõustub seaduses sätestatud korras.
0. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

